Diari Oficial de la Generalitat Valenciana


Sumari del DOGV 3339, del 28-09-1998 (1998/7930)

RESOLUCIÓ d'11 de juny de 1998, del conseller d'Economia, Hisenda i Administració Pública, per la qual es nomena el senyor Manuel Santolaya Blay funcionari del cos d'inspectors de tributs de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3339

Data del DOGV
:   28-09-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/7930


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ d'11 de juny de 1998, del conseller d'Economia, Hisenda i Administració Pública, per la qual es nomena el senyor Manuel Santolaya Blay funcionari del cos d'inspectors de tributs de la Generalitat Valenciana. [1998/A7930]
  
Vista la sol·licitud presentada pel senyor Manuel Santolaya Blay, referent al seu accés al cos d'inspectors de tributs de la Generalitat Valenciana.
  
Vist l'article 23.10 de la Llei 14/1997, de 26 de desembre, de Mesures de Gestió Administrativa i Financera i d'Organització de la Generalitat Valenciana (DOGV núm. 3.153, de 31 de desembre de 1997), per la qual es crea el cos d'inspectors de tributs de la Generalitat Valenciana.
  
Vista la disposició addicional novena, que per aquesta llei s'introdueix en la de la Funció Pública Valenciana, en la qual es disposa la integració automàtica en aquest cos, amb ple reconeixement de la seua antiguitat en la funció pública i grau personal, dels funcionaris del cos superior d'inspectors de finances de l'estat que, l'1 de gener de 1998, es troben ocupant llocs de treball en la Conselleria d'Economia, Hisenda i Administració Pública de la Generalitat Valenciana.
  
Atés que el senyor Manuel Santolaya Blay, amb número de registre personal 11645945D2, reuneix els requisits exigits en la mencionada disposició addicional novena.
  
En virtut d'això i fent ús de les facultats que legalment tinc conferides, resolc:
  
Primer
  
Accedir a la sol·licitud presentada pel senyor Manuel Santolaya Blay, amb número de registre personal 44234554D6, i, en conseqüència, reconéixer la seua qualitat de funcionari del cos d'inspectors de tributs de la Generalitat Valenciana, amb efectes d'1 de gener de 1998.
  
Contra aquesta resolució, que posa fi a la via administrativa, podrà interposar-se recurs contenciós administratiu davant la Sala d'aquesta Jurisdicció del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, segons que estableixen els articles 37 i 58.1 de la Llei de 27 de desembre de 1956, reguladora de la mencionada jurisdicció. La interposició del recurs requerirà la comunicació prèvia a la Conselleria d'Economia, Hisenda i Administració Pública a què es refereixen els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 57.2.f de l'esmentada llei reguladora (disposició addicional onzena de la Llei 30/1992).
  
Tot això sense perjudici que es puga exercitar qualsevol altre recurs o acció que s'estime procedent.